Imatrikulácie 1. ročníka

„Tanečná akadémia“

Dňa 19. 2. 2016 sa naši prváci konečne stali oficiálne študentmi OA Trenčín. Program III.C triedy pod vedením p. prof. Čačkovej sa niesol v duchu hudby a tanca. Melissa Bratrancová - majsterka Slovenska v disco dance formácia, výherkyňa Svetového pohára a jej spolužiaci III.C triedy spolu s prvákmi nás v krásnych choreografických zostavách previedli históriou súčasných, klasických i latinsko-amerických tancov. Profesionálne tance za obrovského potlesku nám predviedol folklórny súbor Štvorlístok pod vedením p. riaditeľky ZŠ Trenčianska Turná PaedDr. Sabovej, Aďa Terifajová s partnerom očarili latinsko-americkými tancami a tanečný súbor AURA dotvoril fantastickú atmosféru celej Tanečnej akadémie. Víťaznej triede I.A gratulujeme, všetkým prvákom želáme veľa krásnych a úspešných chvíľ na našej škole.